European Union National Institutes for Culture

Rhwydwaith o sefydliadau diwylliant cenedlaethol Ewropeaidd a chyrff cenedlaethol sy'n ymwneud â gweithgareddau diwylliannol a gweithgareddau cysylltiedig y tu hwnt i'w ffiniau cenedlaethol yw Sefydliadau Cenedlaethol dros Ddiwylliant yr Undeb Ewropeaidd (European Union National Institutes for Culture, EUNIC). Mae'r Sefydliad yn dod â sefydliadau o bob un o 27 aelod-wladwriaethau’r UE ynghyd ac yn ychwanegu gwerth drwy gydweithio ar draws cyrff diwylliannol rhyngwladol. Drwy gyfuno adnoddau ac arbenigedd ei aelodau a gwneud gwaith ar y cyd ar feysydd diddordeb cyffredin, mae EUNIC yn bartner cydnabyddedig i’r UE a’i randdeiliaid wrth ddiffinio a gweithredu polisi Ewropeaidd ar ddiwylliant y tu mewn a’r tu allan i’r UE.

Strwythur
bawd|250px|Logo EUNIC

Pwrpas trosfwaol EUNIC yw creu partneriaethau a rhwydweithiau effeithiol rhwng y sefydliadau sy'n cymryd rhan, er mwyn gwella a hyrwyddo amrywiaeth ddiwylliannol a dealltwriaeth rhwng cymdeithasau Ewropeaidd, ac i gryfhau deialog a chydweithrediad rhyngwladol gyda gwledydd y tu allan i Ewrop.

Ers ei sefydlu yn 2006, mae EUNIC wedi datblygu i fod yn rhwydwaith cryf sy'n darparu prosiectau cydweithredol trawswladol ledled y byd trwy ei 36 aelod a'i 103 o glystyrau, sy'n cynnwys sefydliadau diwylliannol cenedlaethol. Mae clystyrau yn llwyfannau cydweithio a sefydlwyd lle mae o leiaf tair swyddfa leol o aelodau EUNIC yn gweithredu gyda’i gilydd. Gall clystyrau weithredu ledled y wlad neu ledled y ddinas. Mae clwstwr EUNIC yn cynrychioli EUNIC cyfan ac nid yn unig yr aelodau hynny sy'n bresennol mewn gwlad neu leoliad.

Ar 16 Mai 2017, yn ystod Llywyddiaeth Denmarc EUNIC a'r Undeb Ewropeaidd, llofnododd gytundeb gweinyddol sy'n amlinellu egwyddorion, gwerthoedd ac amcanion ar y cyd ar gyfer cydweithredu, yn ogystal â threfniadau ymarferol ar gyfer ei weithredu.

Cefnogir y Llywyddion gan dîm swyddfa EUNIC Global a leolir ym Mrwsel. Mae Swyddfa Fyd-eang EUNIC ym Mrwsel hefyd yn cefnogi gwaith aelodau a chlystyrau EUNIC ledled y byd.

Rheolaeth
Rheolir EUNIC gan gyfarfod chwe-misol o Benaethiaid ei aelod sefydliadau (Cynulliad Cyffredinol). Maent yn ethol Llywydd, Is-lywydd, a phedwar aelod cyffredin sydd gyda'i gilydd yn cynrychioli Bwrdd Cyfarwyddwyr EUNIC.
2020-2021:  - DutchCulture, canolfan ar gyfer cydweithredu rhyngwladol
2019-2020:  - Gweinyddiaeth Materion Tramor a Chydweithrediad Rhyngwladol (yr Eidal)
2018-2019:  - Gweinyddiaeth dros Ewrop a Materion Tramor (Ffrainc 
2017-2018:  - Adran Materion Tramor Fflandrys 
2016-2017:  - Dansk Kulturinstitut

Aelodau oddi fewn i'r UE
Aelodau EUNIC ym mis Medi 2020):
 - Goethe-Institut, Sefydliad Cysylltiadau Diwylliannol Tramor yr Almaen
 - Y Weinyddiaeth Ffederal ar gyfer Ewrop, Integreiddio a Materion Tramor, Österreich Institut
 - Gweinyddiaeth Diwylliant Bwlgaria
 - Hrvatska kuća ('Tŷ Croatia'), Gweinyddiaeth Diwylliant a Chyfryngau Croatia
 - Gweinyddiaeth Addysg a Diwylliant Cyprus
 - Dansk Kulturinstitut
 - Società Dante Alighieri, Gweinyddiaeth Materion Tramor yr Eidal
 - Eesti Instituut
 - Suomen kulttuuri- ja tiedeinstituutit
 - Fondation Alliance française, Institut français, Gweiniyddiaeth Materion Tramor Ffrainc
 - Wallonie-Bruxelles International, Adran Materion Tramor Fflandrys
 - Gweinyddiaeth Materion Tramor Groeg, Sefydliad Diwylliant Groeg
 - Weinyddiaeth Materion Tramor Gwlad Pwyl
 - Balassi Intézet
 - DutchCulture, Canolfan Cydweithio Rhyngwladol
 - Culture Ireland
 - Latvian Institute
 - Lietuvos kultūros institutas
 - Weinyddiaeth Materion Tramor Lwcsembwrg
 - Cyngor Celfyddydau Malta
 - Instituto Camões
 - Institutul Cultural Român
 - Instituto Cervantes, Asiantaeth Sbaen ar gyfer Cydweithrediad Datblygu
 - Gweinyddiaeth Materion Tramor Slofacia
 - Gweinyddiaeth Diwylliant Slofenia Rhyngwladol (AECID)
 - Svenska Institutet
 - Česká centra

Aelodau tu allan i'r Undeb Ewropeaidd
Mae aelodau EUNIC yn bresennol yn y gwledydd canlynol:


 - EUNIC Armenia

 - British Council

Sefydliadau tebyg
Mae'r EUNIC yn gorff ymbarél i sawl sefydliad gan genedl wladwriaethau eraill er mwyn hyrwyddo diwylliant, iaith a buddion eu gwledydd. Y Basgwyr (gydag Etxepare Euskal Institutua ) a'r Catalaniaid (gyda Institut Ramon Llull) yw'r unig ddau genedl ddi-wladwriaeth sydd â sefydliad mor soffistigedig a strategol. Hyd yma, nid yw Cymru wedi gweld yn dda i sefydlu asiantaeth debyg.

Gweler hefyd
 Rhestr o sefydliadau hyrwyddo iaith a diwylliant ryngwladol
 Grym meddal
 Diplomyddiaeth ddiwylliannol

Cyfeiriadau

Dolenni allanol
 Gwefan swyddogol EUNIC
 Sianel EUNIC ar Youtube

Categori:Yr Undeb Ewropeaidd
Categori:Sefydliadau 2006
Categori:Diwylliant
Categori:Sefydliadau rhyngwladol